İkinci tərəfdən, biz elə gözümüzü açandan neft ölkəsində yaşayırıq. Dağın başında nə vaxtdan neft quyuları qazmağa başlayıblar? Üçüncü tərəfdən, Kinematoqrafçılar İttifaqı bu-raya külli miqdarda vəsait qoyub, şəxsi biznesin külli miqdarda vəsaiti bu tikintidə xərclənibdir. Belə bir şəraitdə buraya polis tərəfindən hücum edilməsi, orada işləyən in-sanların həbsə alınması və oradan kənarlaşdırılması heç bir qanunçuluğa sığmır. Həmin ərazi dövlətə lazımdırsa, biz Milli Məclisdə qanuna düzəliş qəbul etmişik, bu məsələ məhkəmə qaydasında həll olunmalıdır. Kompensasiya ödənilməli və dövlət üçün həmin yerin zəruriliyi əsaslandırıldıqdan sonra yer iş adamının, yaxud mədəniyyət adamının əlindən alınmalıdır. Xahiş edirəm, gələcək fəaliyyətinizdə bu məsələlərə xüsusi diqqət yetirəsiniz. Diqqətinizə görə sağ olun.